CELEX: 32018R2056
Language: fi
Date: 2018-12-06 00:00:00
Title: Neuvoston asetus (EU) 2018/2056, annettu 6 päivänä joulukuuta 2018, Euroopan unionin virallisen lehden sähköisestä julkaisemisesta annetun asetuksen (EU) N:o 216/2013 muuttamisesta

27.12.2018   
               
               
                  FI
               
               
                  Euroopan unionin virallinen lehti
               
               
                  L 329/1
               
            
         NEUVOSTON ASETUS (EU) 2018/2056,
         annettu 6 päivänä joulukuuta 2018,
         
            Euroopan unionin virallisen lehden sähköisestä julkaisemisesta annetun asetuksen (EU) N:o 216/2013 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 352 artiklan,
         ottaa huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottaa huomioon Euroopan parlamentin hyväksynnän,
         noudattaa erityistä lainsäätämisjärjestystä,
         sekä katsoo seuraavaa:
         
                     (1)
                  
                  
                     Neuvoston asetuksessa (EU) N:o 216/2013 (1) säädetään, että Euroopan unionin virallisen lehden, jäljempänä ’virallinen lehti’, sähköisessä versiossa on Euroopan parlamentin ja neuvoston direktiivissä 1999/93/EY (2) tarkoitettu hyväksyttyyn varmenteeseen perustuvalla turvallisella allekirjoituksen luomismenetelmällä luotu kehittynyt sähköinen allekirjoitus.
                  
               
                     (2)
                  
                  
                     Euroopan parlamentin ja neuvoston asetuksessa (EU) N:o 910/2014 (3) vahvistetaan oikeudelliset puitteet sähköisille allekirjoituksille, sähköisille leimoille, sähköisille aikaleimoille, sähköisille asiakirjoille, sähköisille rekisteröidyille jakelupalveluille ja verkkosivustojen todentamisen varmennepalveluille.
                  
               
                     (3)
                  
                  
                     Todentaminen sähköisellä leimalla tarjoaa vastaavat takeet kuin todentaminen sähköisellä allekirjoituksella. Käyttämällä sähköistä leimaa virallisen lehden todentamisessa nopeutettaisiin virallisen lehden julkaisemista EUR-Lexin verkkosivustolla.
                  
               
                     (4)
                  
                  
                     Sen vuoksi asetus (EU) N:o 216/2013 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) N:o 216/2013 2 artiklan 1 kohta seuraavasti:
            
               
                  ”1.   Virallisen lehden sähköisessä versiossa on Euroopan parlamentin ja neuvoston asetuksessa (EU) N:o 910/2014 (*1) määritelty hyväksytty sähköinen allekirjoitus tai asetuksessa (EU) N:o 910/2014 määritelty hyväksytty sähköinen leima. Sähköisen allekirjoituksen tai sähköisen leiman hyväksytyt varmenteet ja niiden uusimiset julkaistaan EUR-Lexin verkkosivustolla, jotta yleisön olisi mahdollista todentaa hyväksytty sähköinen allekirjoitus tai hyväksytty sähköinen leima ja virallisen lehden sähköisen version todistusvoimaisuus.
               
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä joulukuuta 2018.
            
               
                  Neuvoston puolesta
               
               
                  Puheenjohtaja
               
               H. KICKL
            
         
         
            (1)  Neuvoston asetus (EU) N:o 216/2013, annettu 7 päivänä maaliskuuta 2013, Euroopan unionin virallisen lehden sähköisestä julkaisemisesta (EUVL L 69, 13.3.2013, s. 1).
         
            (2)  Euroopan parlamentin ja neuvoston direktiivi 1999/93/EY, annettu 13 päivänä joulukuuta 1999, sähköisiä allekirjoituksia koskevista yhteisön puitteista (EYVL L 13, 19.1.2000, s. 12).
         
            (3)  Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014, sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta (EUVL L 257, 28.8.2014, s. 73).